**У С Т А В**

**НА**

**НАРОДНО ЧИТАЛИЩЕ ,,ОТЕЦ ПАИСИЙ-1948г.” с.БОГДАНЦИ**

**ул. ,,ПИРИН“ № 8;CSM-0893649613**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Отец Паисий -1948г.”, с.Богданци

Чл. 2. (1) Народно читалище ,,Отец Паисий - 1948г.” с.Богданци е традиционно самоуправляващо се културно – просветно сдружение на жителите от с.Богданци, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,Отец Паисий-1948 г.” То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно читалище ,,Отец Паисий -1948 г.” има за седалище с.Богданци, общ.Главиница, където се намира и адреса на управлението му: обл. СИЛИСТРА, общ. ГЛАВИНИЦА, с.БОГДАНЦИ, ул.,,ПИРИН”, №8

Чл. 3. (1) Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователна дейност в с. Богданци;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация;

(2) **За постигане на целта по ал.1, читалището извършва следните основни дейности:**

1. урежда и поддържа библиотека, читалня, фото-, фоно-, филмо- и / или видеотека;

2. създава и поддържа електронни информационни мрежи;

3. предоставя компютърни и интернет услуги на населението;

4. развива и подпомага любителското художествено творчество;

5. организира школи, кръжоци, курсове, клубове, кино и видеопоказ, празненства, концерти, чествания и младежки дейности;

6. събира и разпространява знания за родния край;

7. създава, съхранява и популяризира музейни и други сбирки, съгласно Закона за културното наследство;

8. извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. НАРОДНО ЧИТАЛИЩЕ ,, ОТЕЦ ПАИСИЙ- 1948г.” с. БОГДАНЦИ **не разпределя печалба!**

9. НАРОДНО ЧИТАЛИЩЕ ,,ОТЕЦ ПАИСИЙ.- 1948г.”с.БОГДАНЦИ може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

6. начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

**Чл. 9.** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен предсавител на кандидатите за колективно членство и имат право на един глас.

**Чл. 10.** Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**Чл. 11.** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

(2) На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. участват в управлението на читалището

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол върху нея.

(2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

4. да опазват имуществото и доброто име на читалището, както и да не уронват неговия престиж.

**Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на НЧ „Отец Паисий -1948 г.”, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

(2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

14. взема решения за участие на читалището в читалищни сдружения.

(2) Решенията на общото събрание са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от петима членове, избрани за срок до 3 години. Същите не трябва да имат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от ченовете си.То само определя реда на своята работа.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

(2) Председателят:

1.организира дейността на читалището съобразно закона, устава и решенията на общото

събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на

читалището въз основа решение на настоятелството.

**Чл. 20.** (1)Секретарят на читалището:

1.организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3 години.

(2) Членове на проверителната комисия не могат да бъдат лица, които са в трудово-правни отношения с читалището ,участват в управлението на друго читалище,или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 23.** (1) Членовете на проверителната комисия, на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

(2) Декларациите се обявяват на интернет страницата на читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

(2) Отчетът за изразходваните от бюджета средства се представя в общината ежегодно.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

(2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІ. ГЛАВА СЕДМА. ЗАКЛЮЧИТЕЛНИ РАЗПОРЕДБИ.**

**Чл. 30**Читалището има свой кръгъл печат с надпис Народно читалище ,,Отец Паисий-1948г.“ с. Богданци,обл. Силистра

**Чл. 31.** Празник на читалището е двадедет и четвърти май

**Чл. 32.** Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009 г.) и е приет от Общото събрание на читалището на 31..03.2010 година.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

Председател на читалището:.......................

/Пламен К. калчев//

печат :

ГОДИШНА ПРОГРАМА

ЗА РАЗВИТИЕ НА ЧИТАЛИЩНАТА ДЕЙНОСТ В

НЧ „ ОТЕЦ ПАИСИЙ-1948Г“ с. БОГДАНЦИ

ЗА 2024 ГОДИНА

Настоящата Програма на НЧ „ Отец Паисий-1948г.“ е разработена в изпълнение на чл. 26а от Закона за народните читалища . Съгласно чл. 2 от ЗНЧ, читалищата са юридически лица с нестопанска цел. Те са традиционни самоуправляващи се български културно–просветни сдружения в населените места, които изпълняват и държавни културно–просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание. Дейността на читалището е обезпечена с държавна субсидия и собствени средства от наем земя . Средствата за читалището се регулират и разпределят между читалищата от комисия, определена със заповед на кмета и по Механизъм, определен от Министерството на културата, като средствата се предоставят на читалището за самостоятелно управление, съгласно чл. 23, ал. 1 от ЗНЧ

ЦЕЛИ:

Настоящата програма има за цел да подпомогне организирането и реализацията на комплекса от дейности, както и да съдейства за повишаване активността на читалищното ръководство с цел създаване на благоприятна творческа среда за всички възрастови групи, ползващи услугите на читалището в с. Богданци .

ПОДЦЕЛИ

1.Възпитаване и утвърждаване на националното самосъзнание;

2. Разгръщане на културно – просветна и образователно-социална работа с всички възрастови групи за укрепване на възрожденския дух и родолюбие на населението;

3. Запазване обичаите и традициите на местното население и подпомагане на любителското художествено творчество;

4. Опазване на културно-историческото наследство и националните традиции;

5. Търсене на нови съвременни форми за развитие на читалището в с. Богданци;

6. Поддържане на автентичните форми на фолклора и осигуряване на възможности за продължаване на традицията 7. Превръщане на читалището в общодостъпен център за библиотечно и информационно осигуряване на населението от селото, чрез ускорено навлизане на съвременните комуникационни и информационни технологии.

ДЕЙНОСТИ ПО ПРОГРАМАТА.

1. Библиотечно дело

1.1. Обогатяване на библиотечния фонд в зависимост от читателските интереси

1.2 Съхранение и поддръжка на наличния библиотечен фонд библиотекари

1.3 Включване на библиотекаря- и читалищният секретар в семинари и обучения

1.4 Мероприятия за повишаване на читателския интерес – литературни четения, подредба на изложбени кътове и витрини с книги на известни автори, викторини и беседи с награди

1.5 Подобряване дейността на библиотеката, съобразена с интересите и нуждите на населението, чрез различни форми на културно – масова работа

1.6 Утвърждаване на библиотеката, като обществен образователно – информационен център, осигуряващ равен достъп на всички и място за учене през целия живот

2. Развиване и подпомагане на читалищни самодейни колективи и съхраняване на българската местна традиция

2.1. Утвърждаване успехите на съществуващите самодейни състави,

2.2. Съхраняване на нематериалното културно наследство – празници, обреди, танци, песни, разкази и др.

2.3 Отпечатване на рекламни материали на читалището, листовки и диплянки за годишнини;

3. Социални и младежки дейности

3.1. Поддържане на съществуващите школи, кръжоци и клубове

3.2 Насърчаване населението масово да участва в мероприятията от културния календар с местно значение,

3.3 Провеждане на съвместни инициативи с детскита градина

3.4 Развиване на нови форми на читалищна дейност .

4. Учебно – образователна дейност

4.1 Продължаване и разнообразяване дейността на различните кръжоците

4.2 Организиране школи по езици, компютърна грамотност, музика и др.

4.3 Закупуване на нови различни материали за работа, свързани с учебно-образователната дейност

5. Осигуряване на достъп до информация

5.1 Предоставяне на компютърни и интернет услуги

5.2 Организиране на курсове по компютърна грамотност

5.3 Поддържане на информационно табло, отразяващо текущи конкурси и събития в общината 5.4. Разработване и внедряване на форми за информираност на населението – създаване на информационни табла, брошури и диплянки,

6. Организиране, провеждане и участия в празненства, концерти и чествани

6.1 Разработване на богат и разнообразен културен календар

6.2 Изпълнение на дейностите по културния календар

6.3 Участие на самодейните състави към читалището във различни фестивали, събори, празници от национално, регионално и местно значение

7. Материално-техническа база на читалищата

7.1 Поддържане и обогатяване на съществуващата материално-техническа база

7.2 Ремонтни дейности и оборудване: - кандидатстване с проекти за допълваща целева субсидия към Министерството на културата

ОТЧИТАНЕ ИЗПЪЛНЕНИЕТО НА ПРОГРАМАТА

Съгласно чл. 26а, ал. 4 от ЗНЧ председателя на читалището представят ежегодно до 31 март пред кмета на общината и общинския съвет доклади за осъществените читалищни дейности в изпълнение на Програмата и за изразходваните от бюджета средства през предходната година.

ЗАКЛЮЧЕНИЕ

Настоящата програма е отворена за допълнения. Неделима част от настоящата програма е културният календар на НЧ „ Отец Пайсий- 1948Г.

***КАЛЕНДАРЕН ПЛАН***

***ЗА***

***ДЕЙНОСТТА НА НЧ „ ОТЕЦ ПАИСИЙ- 1948г.“***

***с. БОГДАНЦИ, общ. ГЛАВИНИЦА, обл. СИЛИСТРА***

***2024г.***

1. УЧАСТИЕ НА САМОДЕЙНИТЕ СЪСТАВИ КЪМ ЧИТАЛИЩЕТО В ОРГАНИЗИРАНИТЕ МЕСТНИ И ОБЩИНСКИ МЕРОПРИЯТИЯ.

СРОК -ЦЕЛОГОДИШЕН

ОТГ. ЧИТ. СЕКРЕТАР

2. ВСЕКИ ПОСЛЕДЕН ПЕТЪК ОТ МЕСЕЦА ПРОВЕЖДАНЕ НА ОБЩОСЕЛСИ СЕДЯНКИ - „НА РАЗДУМКА И ПРИКАЗКА“

ОТГ. ЧИТ. СЕКРЕТАР

3. ВСЕКИ ТРЕТИ ЧЕТВЪРТЪК ОТ МЕСЕЦА ТВОРЧЕСКА СРЕЩА С КОЛЕКТИВ С ЦЕЛ ОБМЯНА НА ОПИТ

СРОК- 01.01.2024г-30.06.2024г.

01.10.2024г-31.12.2024г.

**ЯНУАРИ**

4- „БАБИН ДЕН“ - ТРАДИЦИОНЕН ОБИЧАЙ МЕРОПРИЯТИЕТО ЩЕ СЕ ПРОВЕДЕ КРАЙ СЕЛСКАТА ЧЕШМА

21.01.2024г

ОТГ. ЧИТ. СЕКРЕТАР

5. ТВОРЧЕСКА СРЕЩА С ЪС САМОДЕЙНИ СЪСТАВИ ОТ ОБЩИНАТА И ОБЛАСТТА

ОТГ. ЧИТ. СЕКРЕТАР

**ФЕВРУАРИ**

6. -- ДА ЗАРЕЖЕМ С ТРИФОН ЗАРЕЗАН

ОТГ. ЧИТ. СЕКРЕТАР

**МАРТ**

7. ОРГАНИЗИРАНЕ НА ОБЩОСЕЛСКО МЕРОПРИЯТИЕ “ ДОБРЕ СИ НИ БАБО МАРТО ДОШЛА“.

01.03.2024г

ОТГ. ЧИТ. СЕКРЕТАР

8.- ОРГАНИЗИРАНЕ НА КОНЦЕРТНА ПРОГРАМА И УЧАСТИЕТО НА САМОДЕЙНИТЕ КОЛЕКТИВИ КЪМ ЧИТАЛИЩЕТО ПОСЛУЧАЙ НАЦИОНАЛНИЯ ПРАЗНИК НА БЪЛГАРИЯ ПОД НАСЛОВ „БЪЛГАРИЙО , ЗА ТЕБЕ ТЕ УМРЯХА“

03.03.2024г.

ОТГ. ЧИТ. СЕКРЕТАР

9. - ОРГАНИЗИРАНЕ НА ОБЩОСЕЛСКО УВЕСЕЛЕНИЕ ПО ПОВОД МЕЖДУНАРОДНИЯТ ДЕН НА ЖЕНАТА

08.03.2024г.

ОТГ. ЧИТ. СЕКРЕТАР

**АПРИЛ**

10 .ОРГАНИЗИРАНЕ НА КОНКУРС ЗА НАЙ-ДОБЪР СКЕЧ, ХУМОРИИСТИЧНА ПЕСЕН

01.04.2024.

ОТГ. ЧИТ. СЕКРЕТАР

11. ПО СЛУЧАЙ СЕДМИЦАТА НА ДЕТСКАТА КНИГА В БИБЛИОТЕКАТА ЩЕ СЕ ПРОВЕДАТ КОЛЕКТИВНИ ЧЕТЕНИЯ НА ОТКЪСИ ОТ ЛЮБИМИ ДЕТСКИ ПРОИЗВЕДЕНИЯ ЗА ДЕЦА И ОРГАНИЗИРАНЕ НА ДЕТКИ МУЗИКАЛНИ ИЗПЪЛНЕНИЯ

ОТГ. ЧИТ. СЕКРЕТАР

12. ПОСЛУЧАЙ СЕДМИЦАТА НА ГОРАТА ПРОВЕЖДАНЕ НА КАМПАНИЯ ЗА ЗАЛЕСЯВАНЕ НА ПАРКА ПРЕД ЧИТАЛИЩЕТО СЪС ДЕКОРАТИВНИ ХРАСТИ , ДРЪВЧЕТА И ЦВЕТЯ

22.05.2024г.

ОТГ. ЧИТ. СЕКРЕТАР

**МАЙ**

13. ОРГАНИЗИРАНЕ НА ФОЛКЛОРЕН ПРАЗНИК- „ БОГДАНЦИ ПЕЕ И ТАНЦУВА „ - С УЧАСТИЕТО НА САМОДЕЙНИ КОЛЕКТИВИ ЗА АВТЕНТИЧЕН ФОЛКЛОР .

21.05.2024г.

ОТГ. ЧИТ. СЕКРЕТАР

**ЮНИ**

14. ПО СЛУЧАЙ ПРАЗНИКА НА ДЕТЕТО В САЛОНА НА ЧИТАЛИЩЕТО ЩЕ БЪДЕ ПОКАНЕН ДА ГОСТУВА ДЕТСКИ КУКЛЕН ТЕАТЪР ОТ СИЛИСТРА ,КОНЦЕРТ НА ВОКАЛНА ГРУПА -ЩУРЧЕ КЪМ ЧИТАЛИЩЕТО

01.06.2024г.

ОТГ. ЧИТ. СЕКРЕТАР

15. ЗАКРИВАНЕ НА ТВОРЧЕСКИЯ СЕЗОН- КОНЦЕРТНА ПРОГРАМА НА САМОДЕЙНИТЕ СЪСТАВИ КЪМ ЧИТАЛИЩЕТО

26.06.2024

**ЮЛИ- АВГУСТ**  ОТГ. ЧИТ. СЕКРЕТАР

16.- ИЗЯВА НА САМОДЕЙНИТЕ СЪСТАВИ КЪМ ЧИТАЛИЩЕТО НА ЧУЖДА СЦЕНА -УЧАСТИЕ В НАЦИОНАЛНИ СЪБОРИ .

* + 1. УЧАСТИЕ В НАЦИОНАЛНИ СЪБОР r
    2. ОРГАНИЗИРАНЕ НА ЛЯТНА ЗАНИМАЛНЯ ЗА ДЕЦАТА

м.06,07,08,2024.

ОТГ. ЧИТ. СЕКРЕТАР

**СЕПТЕМВРИ**

**1**7**-**- ПО СЛУЧАЙ НАЦИОНАЛНИЯ ПРАЗНИК В САЛОНА НА ЧИТАЛИЩЕТО -КОНЦЕРТ – ПРОГРАМА „НЕИЗПЯТИТЕ ХАИДУШКИ ПЕСНИ НА БЪЛГАРИЯ“ С УЧАСТИЕТО САМОДЕЙНИ КОЛЕКТИВИ

06.09.2024г

ОТГ. ЧИТ. СЕКРЕТАР

**ОКТОМВРИ**

18. ОРГАНИЗИРАНЕ НА СПОРТЕН ПРАЗНИК

ОТГ. ЧИТ. СЕКРЕТАР

**НОЕМВРИ**

19.ПО СЛУЧАЙ ПРАЗНИКА НА СЕЛОТО ЩЕ СЕ ОРГАНИЗИРА КОНЦЕРТ „ДА СЕ ХВАНЕМ ВСИЧКИ НА ХОРОТО НА МЕГДАНА „

08.11.2024г.

ОТГ. ЧИТ. СЕКРЕТАР

**ДЕКЕМВРИ**

20. ИЗЛОЖБА-КОНКУРС НА КОЛЕДНИ КАРТИЧКИ И СУРВАКНИЦИ

ОТГ. ЧИТ. СЕКРЕТА

21. ПО СЛУЧАЙ КОЛЕДА ЩЕ СЕ ОРГАНИЗИРА ОБЩОСЕЛСКА СЕДЯНКА „ДА ПОСРЕЩНЕМ КОЛЕДАРИТЕ „

22.12.2024г.

ОТГ. ЧИТ. СЕКРЕТАР

22. НОВОГОДИШЕН БАЛ

26.12.2024

ОТГ. ЧИТ. СЕКРЕТАР

Изготвил : М. Андреева

СПИСЪК

С ЧЕНОВЕТЕ НА

НАСТОЯТЕЛСТВОТО И ПРОВЕРИТЕЛНАТА КОМИСИЯ

ПРИ НЧ “ОТЕЦ ПАИСИЙ-1948г.“ с. БОГДАНЦИ

НАСТОЯТЕЛСТВО :

1. ПЛАМЕН КОСТАДИНОВ КАЛЧЕВ- ПРЕДСЕДАТЕЛ

2. МАРИЙКА ТОДОРОВА АНДРЕЕВА – ЧЛЕН

3.АНГЕЛИНКА СТЕФАНОВА ГЕОРГИЕВА – ЧЛЕН

4. САФИ МЕХМЕД МУСТАФА – ЧЛЕН

5. ИВАНКА ТОДОРОВА ИВАНОВА – ЧЛЕН

ПРОВЕРИТЕЛНА КОМИСИЯ

1. ПЕТРАНА ДИМОВА ИВАНОВА – ПРЕДС. ПРОВ. КОМ.

2. ВЕСКА ХРИСТОВА КИРИЛОВА ЧЛЕН

3. ДИМИТЪР СЛАВОВ ИВАНОВ -ЧЛЕН

**ДЕЙНОСТ НА ЧИТАЛИЩЕ „ОТЕЦ ПАИСИЙ-1948г. с. БОГДАНЦИ**

**ЗА 2023 ГОДИНА**

|  |  |
| --- | --- |
| **№ по ред** | **ПОКАЗАТЕЛИ (ОПИСАНИЕ)** |
| **1** | **Инициативи в читалищната библиотека (описание)**     Библиотеката на читалището изпълнява функциите на обществена масова библиотека. Набавени са нови 35 книги, на стойност 215 лв., закупени със собствени средства Читателите на библиотеката са 57, посещенията са 590, заетите библиотечни единици са 31.  На 19. 02 в библиотеката се проведе беседа посветена на делото на Апостола и се организира конкурс на рецитация на стихове посветени на делото на Апостола на свободата Васил Левски.  На 19.04 по случай Ден на книгата в библиотеката -изложба на детска и художествена литература    На 23. 04.2023 г. който е и международен ден на книгата в библиотеката на читалището, се проведе “ маратон на четящите деца “ Събитието бе отбелязано с гостуване на ученици от 1 -6 клас от селото , които учат в различни училища / в селото няма училище /. Срещата премина под мотото “Магията на книгите“.   През летните месеци юни , юли , се организира лятна занималня по четене на детски книжки колективни четения на книжки -един чете , другите слушат   Именно една такава форма на работа в библиотеката е лятната занималня – тя действа от няколко години и в нея се обучават и забавляват деца на различни възрасти. |
| **2** | **Брой на регистрираните читатели в библиотеката**   57бр |
| **3** | **Кандидатстване по проекти, в които читалището е бенефициент или партньор (описание)**   не |
| **4** | **Оборудване на читалището с информационна и компютърна техника (описание по вид и брой)**   Читалището разполага с два компютъра и един принтер, като единият компютър е предоставен за ползване от всеки нуждаещ се от него . |
| **5** | **Предоставяне на информационни и компютърни услуги (описание)**   Предоставят се информационни и компютърни услуги на населението в съответствие с техните нужди и потребности - попълване на заявления , молби и документи към различни институции и учреждения , данъчни декларации на физически лица и тяхното подаване по електронен път |
| **6** | **Функционираща читалня (описание)**     Не разполагаме с отделно помещение .използва се самата библиотека. |
|  | **Постоянно действащи колективи (описание по вид и брой членове)**   1. Група за автентичен фолклор „Богданка „ – над 18години 9 бр.   Групата е за автентични народни песни от нашия добруджански район   1. Детска група за народни песни „Богданче „-до 14 г. 8 бр.   Групата изпълнява народни песни от различни области   1. Индивидуални изпълнители 2 |
| **8** | **Участия на конкурси и фестивали на любителското творчество (описание по вид, време и място на провеждане, брой участници.**  УЧАСТИЯ ВЪВ ФОЛКЛОРНИ ФЕСТИВАЛИ  1 . 10.06.2023г. участие във ФФ „ Празник на водните лилии „ с. Малък Преславец , общ. Главиница , със:    - ДГНП „ Богданче „ 6 бр.  -Леон Невенов- солист   1. 01.07.2023 участие във ПЕТИ НАЦИОНАЛЕН ФОЛКЛОРЕН ФЕСТИВАЛ   „ ФОЛКЛОРНА ПАЛИТРА“ г. Девня с конкурсен характер :  - ФГ „Богданка“- 7 бр  -Леон Невенов- солист  -Юмейса Денисова – солист   1. 06.09. участие в ПЪРВИ ФОЛКЛОРЕН ФЕСТИВАЛ „ БАГРИТЕ НА ЕТНОСИТЕ „   с. Зафирово със:  - ДГНП „ Богданче „ 6 бр.  -Леон Невенов- солист  -Юмейса Денисова – солист   1. 24.09.2023 участие в ІХ НАЦИОНАЛЕН ФОЛКЛОРЕН ФЕСТИВАЛ   “ С ХОРО И ПЕСЕН ВЪВ ВОДИЦА ВСЯКА ЕСЕН „с. Водица с конкурсен характер :  - ФГ „Богданка“- 7 бр  -Леон Невенов- солист  -Юмейса Денисова – солист |
| **9** | **Получени награди от изяви** **на конкурси и фестивали на любителското творчество (описание по вид на наградата, конкурс или фестивал, на който е завоювана)**  1. 01.07.2023 участие във ПЕТИ НАЦИОНАЛЕН ФОЛКЛОРЕН ФЕСТИВАЛ  „ ФОЛКЛОРНА ПАЛИТРА“ г. Девня с конкурсен характер :  - ФГ „Богданка“- трета награда в раздел „ Колективи „  -Леон Невенов- втора награда в раздел „Индивидуални изпълнители“   1. 24.09.2023 участие в ІХ НАЦИОНАЛЕН ФОЛКЛОРЕН ФЕСТИВАЛ   “ С ХОРО И ПЕСЕН ВЪВ ВОДИЦА ВСЯКА ЕСЕН „с. Водица с конкурсен характер :  - ФГ „Богданка“- първо място в раздел групи  -Леон Невенов- първо място в раздел „индивидуални изпълнители „  - |
| **10** | **Действащи школи по изкуствата и школи за изучаване на чужди езици (описание по вид, брой участници)**   1 школа по народно пеене -5 участника   Индивидуални занимания с деца с изявени качества в областта на народното пеене. В школата по народно пеене ,възпитаниците се учат да пеят прекрасните , непреходни български народни песни , развиват музикалните си дарби и се подготвят за индивидуални участия във фестивали и мероприятия . |
| **11** | **Действащи клубове и кръжоци (описание по вид, брой участници)**   1 . кръжок „ Сръчни ръце“ -12бр изработване на сувенири ,картички и украси по различни поводи и празници |
| **12** | **Действащи музейни и галерийни сбирки (описание по вид, брой експонати)**     Няма |
| **13** | **Други читалищни дейности (описание по вид, брой участници)**   Организиране на инициативи по залесяване на нови дървета и цветя в парка на селото ,и места където това е възможно   Организиране на инициативата – „Да изчистим селото за един ден „ |
| **14** | **Организиране и провеждане на културни инициативи (описание по вид, време на провеждане, брой участници)**   През изтеклата година бяха проведени следните мероприятия:   1. 21.01.Бабинден – ритуал за повиване на бебе; спомени по бабуване – общоселско мероприятие 2. 14.02. Трифон Зарезан”  Ритуал по зарязване на лози  с участието на самодейци общоселско мероприятие 3. 19.02. Обесването на В. Левски – подреждане на изложба на книги и картини, посветени на годишнината от обесването на В. Левски с децата от селото. 4. 01.03 Баба Марта – изложба – конкурс за най-красива и оригинална мартеница изработена от малки и големи жители на селото – без ограничение на възрастта 5. 08.03 Организиране на общоселско увеселение по случай денят на жената 6. 22.04 Първа пролет –организиране на пролетен карнавал с участието на децата от селото „ Добре си ни пролет прекрасна дошла „ 7. 13. 04 По случай предстоящите Великденски празници – демонстриране на различни техники за боядисване на яйца от големи на малки с участието на децата от селото и самодейците към читалището 8. 24.06 Празничен концерт на колективите към Читалището във връзка със приключване на активния творчески сезон, представяне на новия репертоар за участието им в предстоящите национални фестивали , пред жителите на селото - 9. 01,10 Деня на народните будители отбелязахме с беседа на тема „Будители народни завет ни завещахте – Благодарим Ви“ с участието на децата от селото . 10. 17.12. във връзка с наближаващите коледни и новогодишни празници  - изложба – коледни обредни хлябове, - изложба на зимни рисунки , картички и сувенири на децата от кръжока „Сръчни Ръце „, към читалището , новогодишен концерт с участието на самодейците състави към читалището общоселско мероприятие |
| **15** | **Брой и вид поддържани зали в читалището, брой посетителски места в залите** |
|  | Читалището разполага с две зали -читалищен салон и по -малка зала ,за провеждане на репетиции на съставите. |

Изготвил: ...................................

(М.Андреева )

Председател на Читалищно настоятелство:.......................................

(подпис и печат)

С. Богданци